**Ռայլի Սմիթ** (անգլ.՝ Riley Smith, ապրիլի 12, 1978(1978-04-12), Սիդար Ռեփիդս, Այովա, ԱՄՆ), ամերիկացի դերասան։ Առավել հայտնի է հեռուստատեսային իր դերերով, մասնավորապես «24», «Նոր Ժաննա դ'Արկ», «90210», «Իրական արյուն» և «Առաքյալները» հեռուստասերիալներում։ Բացի այդ, Ռայլին մարմնավորել է «Դրայվ» և «Ռադիոալիք» հեռուստասերիալների գլխավոր հերոսներին։

Վաղ կյանք և կրթություն
----------------------

Սմիթի ծնողներն են Ռուս և Ռոքսանա Սմիթները։ Նա ծնվել է ԱՄՆ Այովա նահանգի Սիդար Ռեփիդս քաղաքում և մեծացել Այովայի Մարիոն քաղաքում՝ ծնողների ձիաբուծական ռանչոյում։ Նա դարձել է հմուտ հեծյալ, պատանեկան հասակից մասնակցել ձիասպորտի մրցումների։

Երբ Ռայլին 15 տարեկան էր, Ամերիկյան արշավաձիերի ասոցիացիայի համաշխարհային երիտասարդական առաջնության ժամանակ զբաղեցրել է 4-րդ հորիզոնականը, իսկ 16 տարեկանում դարձել նույն մրցույթի հաղթող։ Երբ Ռայլին 17 տարեկան էր, ընտրվել է 50 000 անդամ ունեցող Ամերիկյան արշավաձիերի երիտասարդական ասոցիացիայի նախագահ՝ դառնալով երիտասարդական ասոցիացիայի ամենաերիտասարդ ղեկավարը։

1997 թվականին ավարտել է Ալբունեթի ավագ դպրոցը։ Սկզբնական շրջանում Ռայլին մտադիր էր իր բարձրագույն կրթությունը շարունակել ձիասպորտի ոլորտում, բայց Սիդար Ռեփիդսի Վեսթդեյլ մոլում «բացահայտվել» է տաղանդներ փնտրող սկաուտի կողմից։ Ռայլին մեկնել է Նյու Յորք՝ մասնակցելու Մոդելների և տաղանդների միջազգային ասոցիացիայի համաժողովին։ Այնտեղ նա պայմանագիր է կնքել Tommy Hilfiger ընկերության հետ՝ դառնալով ընկերության գովազդային դեմքը։ Աշխատած գումարը նա օգտագործել է դերասանական դասընթացների մասնակցելու համար։

Կարիերա
-------

### Հեռուստատեսային աշխատանք

Հիլֆիգերի նկարահանումներից երեք ամիս անց, Սմիթը մեկնել է Լոս Անջելես՝ մասնակցելու The WB Television Network-ի պիլոտային սերիալներից մեկի փորձնական նկարահանումներին, սակայն պիլոտային սերիան չգոհացրեց հեռուստատեսության ղեկավարությանը և այն եթեր դուրս չեկավ։ Հետագայում, նա մասնակցել է 8 փրայմ թայմ հեռուստասերիալների պիլոտային սերիաներին և երեք հեռուստասերիալներում մարմնավորել երկրորդական դերեր։

Սմիթը երկրորդական դերեր է մարմնավորել CBS-ի «Նոր Ժաննա դ'Արկ», Fox-ի «24» հեռուստասերիալի 3-րդ եթերաշրջանում՝ մարմնավորելով Քայլ Սինգերին, WB-ի «Հավերժական ամառ» և NBC-ի «Այլանդակները և խելագարները» հեռուստասերիալումներում։ 2007 թվականին նա նկարահանվել է նաև «Դռայվ» հեռուստասերիալում։ Սմիթը մարմնավորել է Դին Թելոնի դերը «Մոտոքրոս» ֆիլմում, որի արտադրությամբ զբաղվել է Disney Channel-ը։

2008 թվականին Սմիթը միացել է Կինոյի և հեռուստատեսության ակադեմիային՝ ստեղծելու առցանց կրթական հոլովակներ երեխաների և դեռահասների համար, որոնք հետաքրքրված էին կինոարտադրության ոլորտով։ 2009 թվականին նա նկարահանվել է «Ոգիների հետ խոսողը» հեռուստասերիալի սերիաներից մեկում, որտեղ նկարահանվում էր նաև Ջենիֆեր Լավ Հյուիթը։ 2012-2013 թվականներին նկարահանվել է «90210» հեռուստասերիալի 7 սերիաներում՝ մարմնավորելով Ռայլի Ուոլեսին։

2014 թվականին Սմիթը նկարահանվել է HBO-ի «Իրական արյուն» հեռուստասերիալում՝ մարմնավորելով Քեյթի դերը։ 2015 թվականին նա մարմնավորել է Մարկուս Քենի դերը՝ ABC-ի Նեշվիլ երաժշտական հեռուստասերիալում, իսկ 2016 թվականին էլ CW-ի «Ռադիոալիք» հեռուստասերիալում՝ մարմնավորելով Ֆրենկ Սալիվանին։

### Կինոարդյունաբերություն

Սմիթը նկարահանվել է «Սարդերի հարձակումը», «Ոչ մանկական ֆիլմ», «Ռադիո», «Նյույորքյան րոպե», «Ձգտիր հաջողության» և Սանդենս կինոփառատոնի ժյուրիի գլխավոր մրցանակի նոմինանտ «Զինամթերք» ֆիլմերում։

«Նյույորքյան րոպե» ֆիլմում Ռայլին և նրա խաղընկեր Ջարեդ Պադալեկին ընտրվել են գլխավոր դերասաններ Մերի-Քեյթ և Էշլի Օլսենների կողմից։ Ջիմի դերը մարմնավորելուց հետո, սիրահարված լինելով Էշլիի կերպարին՝ Ջեյնին, խոստովանել է, որ չի կարողանում քույրերին միմյանցից տարբերակել։

«Ռադիո» ֆիլմում Սմիթը մարմնավորել է Ջոնի Քլեյի դերը։ Այդ դերի համար 2005 թվականին նա արժանացել է «CAMIE» մրցանակի։

Ծանոթագրություններ
------------------

1. 1 2  *Deutsche Nationalbibliothek* Record #1013973585 // Gemeinsame Normdatei (գերմ.) — 2012—2016.
2. ↑  «Riley Smith». *Hollywood.com*. Վերցված է 2017 թ․ հունվարի 24-ին.
3. 1 2 3 4 5  Rasdal, Dave (2001 թ․ փետրվարի 6). «Marion's Riley Smith starting out strong in Hollywood». *The Gazette (Cedar Rapids)*.
4. 1 2 3 4 5  McGlothlen, John (2008 թ․ մարտի 14). «Actor from E. Iowa to create online educational series for youth interested in show biz». *The Gazette (Cedar Rapids)*. Վերցված է 2011 թ․ հունվարի 12-ին.
5. 1 2  Lucas, Marlene (1993 թ․ օգոստոսի 26). «Riley Smith proves he's a winner». *The Gazette (Cedar Rapids)*. Վերցված է 2011 թ․ հունվարի 13-ին.
6. ↑  Sauerberg, George (1996 թ․ փետրվարի 1). «More than just competition». *The Gazette (Cedar Rapids)*. Վերցված է 2011 թ․ հունվարի 13-ին.
7. 1 2  «Former E. Iowan Riley Smith relished 'Radio' role». *The Gazette (Cedar Rapids)*. 2003 թ․ հոկտեմբերի 23. Վերցված է 2011 թ․ հունվարի 12-ին.
8. ↑  Thomas, Karen (2004 թ․ փետրվարի 5). «2004's letter-perfect men». *USA Today*. Վերցված է 2011 թ․ հունվարի 13-ին.
9. ↑  «Riley Smith bio». *filmreference.com*. Վերցված է 2011 թ․ հունվարի 12-ին.
10. ↑  «Riley Smith Biography». *BuddyTV*. 2007 թ․ ապրիլի 10. Վերցված է 2011 թ․ հունվարի 13-ին.
11. 1 2 3  «Riley Smith – Biography». *TVGuide.com*. Վերցված է 2017 թ․ հունվարի 25-ին.
12. ↑  Sterngold, James (1999 թ․ մայիսի 17). «For All the TV Pilots, There's Just Not Enough Youth to Go Around». *The New York Times*. Վերցված է 2017 թ․ հունվարի 25-ին.
13. ↑  «Iowa native Smith adds music to his Hollywood repertoire». *The Gazette (Cedar Rapids)*. 2007 թ․ հուլիսի 26. Վերցված է 2011 թ․ հունվարի 13-ին.
14. ↑  «Actor Reports No Worries With Olsens». *The Vindicator*. Google News Archive. 2004 թ․ մայիսի 9. Վերցված է 2011 թ․ հունվարի 12-ին.
15. ↑  «The 2005 CAMIES». *CAMIE Awards*. 2008 թ․ օգոստոսի 11. Վերցված է 2011 թ․ հունվարի 12-ին.(չաշխատող հղում)

Արտաքին հղումներ
----------------

* Riley Smith Internet Movie Database կայքում
* Ռայլի ՍմիթԹվիթթերում

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · SoundCloud |
|  |
| Թեմատիկ կայքեր | AllMovie · AlloCiné · ČSFD · Filmportal · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 14228349k · CONOR: 164381795 · GND: 1013973585 · ISNI: 0000000114485561 · LCCN: no2005016974 · VIAF: 76526822 · WorldCat VIAF: 76526822 |

 |

 |